


VZNESENÉ PRIPOMIENKY V RÁMCI PRIPOMIENKOVÉHO KONANIA
Návrh vyhlášky Ministerstva pôdohospodárstva a rozvoja vidieka Slovenskej republiky, ktorou sa mení a dopĺňa vyhláška Ministerstva pôdohospodárstva a rozvoja vidieka Slovenskej republiky č. 30/2014 Z. z. o požiadavkách na nápoje v znení vyhlášky č. 158/2016 Z. z.
LP/2026/410
Vysvetlivky k použitým skratkám v tabuľke:
O – obyčajná
Z – zásadná
Počet vznesených pripomienok, z toho zásadných: 	40/17
Počet vznesených hromadných pripomienok: 	0

Vznesené pripomienky
	Subjekt
	Typ
	Pripomienka

	APZD
Asociácia priemyselných zväzov a dopravy
	Z
	K Čl. I, novelizačný bod 6, § 2 písm. c), § 3 ods. 6
Z dôvodu právnej istoty a harmonizácie označovania s krajinami so silnou pivovarníckou tradíciou navrhujeme preformulovať definície v § 2 písm. c) a § 3 ods. 6 do jednotnej definície nasledovne: 	
„c) chmeľom sušené alebo nesušené samičie kvetenstvo, tiež nazývané chmeľové hlávky rastliny chmeľu otáčavého Humulus lupulus, vrátane všetkých foriem mechanickej úpravy ako sú chmeľové pelety a chmeľové prášky, ktoré obsahujú iba prirodzené časti chmeľu.“.
Odôvodnenie: Návrh označovania chmeľu a jeho produktov, ktorý rozdeľuje mechanicky upravený chmeľ do paragrafov 2 a 3 zakladá právnu neistotu, je pre informovanie spotrebiteľov mätúci a zároveň sa odkláňa od definícií označovania chmeľu na pivách, keďže na základe jazykového výkladu je možné usudzovať, že vytvára štyri kategórie označovania zloženia namiesto troch, ktorý je štandardom v regióne.

	APZD
Asociácia priemyselných zväzov a dopravy
	Z
	K Čl. I, novelizačný bod 19, § 12b
Požadujeme upraviť formuláciu prechodného obdobia nasledovne: „§ 12b Prechodné ustanovenie k úpravám účinným od 1. januára 2027. Nápoje označené do 31. decembra 2026 podľa tejto vyhlášky v znení účinnom do 31. decembra 2026 možno umiestňovať na trh 
do vyčerpania zásob, vrátane zásob obalového materiálu, najneskôr však do dátumu spotreby alebo do dátumu minimálnej trvanlivosti uvedeného na obale nápoja.“.
Odôvodnenie: Navrhované definovanie prechodného obdobia je vzhľadom na objektívny časový rámec legislatívneho procesu a potrebnú nadväzujúcu technickú realizáciu v praxi nevykonateľné bez významne negatívneho vplyvu na podnikateľské prostredie - vzhľadom na vnútrokomunitárne pripomienkové konanie EÚ výrobcovia nebudú poznať platné a právne záväzné znenie vyhlášky skôr ako koncom roka 2026, čo znamená, že nebude zaručená potrebná legisvakancia aj vzhľadom 
na nemožnosť zadať do výroby nové označovanie výrobkov. Extrémne obmedzené prechodné obdobie by spôsobilo vznik významných a neprimeraných nákladov pre výrobcov a zároveň nezmyselný vznik odpadov z obalového i obsahového materiálu v neprospech životného prostredia (tzv. write-offs). Taktiež upozorňujeme na skutočnosť, že od 12. augusta 2026 sú výrobcovia obalov povinní dodržiavať komplexné požiadavky nariadenia PPWR, pričom tento regulačný rámec je stále neúplný a chýbajú kľúčové sekundárne právne predpisy, ktoré povedú k ďalším významným zmenám primárnych 
a sekundárnych obalov v rokoch 2028 a 2029. Táto skutočnosť, v spojení s extrémne krátkym prechodným obdobím, má skutočný potenciál vytvárať výlučne pre slovenský trh ďalšie zbytočné 
a neprimerané náklady a prináša výrobcom, najmä malým, neodôvodnené zníženie konkurencieschopnosti a právnu neistotu, aj voči orgánom úradnej kontroly.

	APZD
Asociácia priemyselných zväzov a dopravy
	Z
	K Čl. I, novelizačný bod 18, § 11 ods. 4
Požadujeme upraviť jednotnú definíciu pojmu radler.
Odôvodnenie: Navrhovaná definícia by mala jednoznačnejšie ukotviť pojem radler v súlade s tradičným chápaním radlera ako pivného nápoja a to tak, že toto označenie bude možné použiť len pre nápoje obsahujúce alkohol z piva, aby nemohlo dochádzať k zámene s inými kategóriami alkoholických nápojov. V záujme právnej istoty, ochrany spotrebiteľa a zachovania jednoznačného charakteru kategórie navrhujeme explicitne ustanoviť, že radler je nápoj, ktorého obsah alkoholu pochádza výlučne z piva. Za porušenie tejto požiadavky by sa pritom nemal považovať alkohol prítomný 
v zanedbateľnom množstve ako technologický nosič alebo súčasť prírodných aróm, ovocných koncentrátov, rastlinných extraktov alebo obdobných zložiek.

	APZD
Asociácia priemyselných zväzov a dopravy
	Z
	K Čl. I, novelizačný bod 13, § 4 ods. 2 písm. b),  body 7 a 8, § 11 ods. 4
Požadujeme zjednotiť znenie definícií radlera a izotonického radlera.
Odôvodnenie: Aktuálny návrh defínicie radlera: „Miešaný nápoj vyrobený z piva alebo nealkoholického piva je možné označiť ako radler, s uvedením prívlastku alkoholický, nízkoalkoholický alebo nealkoholický podľa obsahu alkoholu podľa odsekov 1 až 3.“.
Aktuálny návrh definície izotonického radlera: „izotonickým radlerom je miešaný nápoj vyrobený 
z nealkoholického piva a ovocnej šťavy s osmolalitou medzi 200 – 300 mOsmol/kg,“. Navrhujeme odstrániť slová „a ovocnej šťavy“ a držať sa navrhnutej definície § 11 ods. 4.

	APZD
Asociácia priemyselných zväzov a dopravy
	Z
	K Čl. I, novelizačný bod 16, § 4 ods. 6
V súlade s praxou požadujeme doplniť izotonické pivo medzi pivá, na ktorých 
sa nemusí uvádzať množstvo extraktu v pôvodnej mladine. 
Odôvodnenie: Už v súčasnom znení sa výnimka na uvádzanie množstvo extraktu v pôvodnej mladine vzťahuje na nealkoholické pivo, ľahké pivo, pivo so zníženým obsahom alkoholu, pšeničné pivo 
a kvasinkové pivo, preto navrhujeme doplniť aj izotonické pivo.

	APZD
Asociácia priemyselných zväzov a dopravy
	Z
	K Čl. I, novelizačný bod 10, § 3 ods. 8 písm. e)
Navrhujeme vypustiť novelizačný bod 10 bez náhrady, a teda ponechať písmeno e) v § 3 ods. 8: „Pri výrobe piva sa: e) nesmú pridávať látky, ktoré zvyšujú extrakt pôvodnej mladiny, okrem tmavých pív,“.
Odôvodnenie: Súčasné obmedzenie chráni technologický štandard svetlého piva pričom nebráni používaniu povolených náhrad sladu. Slúži ako regulačná hranica voči riziku dlhodobého znižovania štandardu kategórie svetlého piva.

	APZD
Asociácia priemyselných zväzov a dopravy
	O
	K § 5 ods. 2
Navrhujeme doplniť v odseku 2 prvú vetu nasledovne:  „Po ukončení čapovania piva z obalu a pred pripojením ďalšieho obalu sa musí pivné potrubie prepláchnuť vodou určenou na ľudskú spotrebu tak, aby pivo nezostalo v pivnom potrubí.“.
Odôvodnenie: Dlhodobým cieľom pivovarov je zvyšovanie kvality podávaným produktov v sektore pohostinstiev.

	AZZZ SR
Asociácia zamestnávatelských zväzov a združení Slovenskej republiky
	Z
	§ 2
§ 2 Definovanie pojmov/ § 3 ods. 6
Z dôvodu právnej istoty a harmonizácie označovania s krajinami so silnou pivovarníckou tradíciou preto navrhujeme preformulovať definície v § 2 pís. c) nasledovne: c) chmeľom sušené alebo nesušené samičie kvetenstvo, tiež nazývané chmeľové hlávky rastliny chmeľu otáčavého Humulus lupulus, vrátane všetkých foriem mechanickej úpravy ako sú chmeľové pelety a chmeľové prášky, ktoré obsahujú iba prirodzené časti chmeľu.
Zdôvodnenie:
Návrh označovania chmeľu a jeho produktov, ktorý rozdeľuje mechanicky upravený chmeľ do paragrafov 2 a 3 zakladá právnu neistotu, je pre informovanie spotrebiteľov mätúci a zároveň sa odkláňa od definícií označovania chmeľu na pivách, keďže na základe jazykového výkladu je možné usudzovať, že vytvára štyri kategórie označovania zloženia namiesto troch, ktorý je štandardom v regióne.

	AZZZ SR
Asociácia zamestnávatelských zväzov a združení Slovenskej republiky
	Z
	§ 12a
§ 12a Prechodné obdobie
Požadujeme upraviť formuláciu prechodného obdobia nasledovne: „§ 12b Prechodné ustanovenie k úpravám účinným od 1. januára 2027. Nápoje označené do 31. decembra 2026 podľa doterajšieho predpisu možno umiestňovať na trh do vyčerpania zásob, vrátane zásob obalového materiálu, najneskôr však do dátumu spotreby alebo do dátumu minimálnej trvanlivosti uvedeného na obale nápoja.“
Zdôvodnenie:
Navrhované definovanie prechodného obdobia je vzhľadom na objektívny časový rámec legislatívneho procesu a potrebnú nadväzujúcu technickú realizáciu v praxi nevykonateľné bez významne negatívneho vplyvu na podnikateľské prostredie - vzhľadom na vnútrokomunitárne pripomienkové konanie EÚ výrobcovia nebudú poznať platné a právne záväzné znenie vyhlášky skôr ako koncom roka 2026, čo znamená, že nebude zaručená potrebná legisvakancia aj vzhľadom na nemožnosť zadať do výroby nové označovanie výrobkov. Extrémne obmedzené prechodné obdobie by spôsobilo vznik významných a neprimeraných nákladov pre výrobcov a zároveň nezmyselný vznik odpadov z obalového i obsahového materiálu v neprospech životného prostredia (tzv. write-offs). Taktiež upozorňujeme na skutočnosť, že od 12. augusta 2026 sú výrobcovia obalov povinní dodržiavať komplexné požiadavky nariadenia PPWR, pričom tento regulačný rámec je stále neúplný a chýbajú kľúčové sekundárne právne predpisy, ktoré povedú k ďalším významným zmenám primárnych a sekundárnych obalov v rokoch 2028 a 2029. Táto skutočnosť, v spojení s extrémne krátkym prechodným obdobím, má skutočný potenciál vytvárať výlučne pre slovenský trh ďalšie zbytočné a neprimerané náklady a prináša výrobcom, najmä malým, neodôvodnené zníženie konkurencieschopnosti a právnu neistotu, aj voči orgánom úradnej kontroly.

	AZZZ SR
Asociácia zamestnávatelských zväzov a združení Slovenskej republiky
	Z
	§ 11
§ 11 
Požadujeme upraviť definíciu pojmu radler
Zdôvodnenie:
Navrhovaná definícia by mala jednoznačnejšie ukotviť pojem radler v súlade s tradičným chápaním radlera ako pivného nápoja a to tak, že toto označenie bude možné použiť len pre nápoje obsahujúce alkohol z piva, aby nemohlo dochádzať k zámene s inými kategóriami alkoholických nápojov. V záujme právnej istoty, ochrany spotrebiteľa a zachovania jednoznačného charakteru kategórie navrhujeme explicitne ustanoviť, že radler je nápoj, ktorého obsah alkoholu pochádza výlučne z piva. Za porušenie tejto požiadavky by sa pritom nemal považovať alkohol prítomný v zanedbateľnom množstve ako technologický nosič alebo súčasť prírodných aróm, ovocných koncentrátov, rastlinných extraktov alebo obdobných zložiek.

	AZZZ SR
Asociácia zamestnávatelských zväzov a združení Slovenskej republiky
	Z
	§ 4 ods. ods. 2 písm. b) body 7) a 8)
§ 4 ods. 2 písm. b) – body 7) a 8)
Požadujeme zjednotiť znenie definícií radlera a izotonického radlera
Zdôvodnenie:
Aktuálny návrh na radler: „Miešaný nápoj vyrobený z piva alebo nealkoholického piva je možné označiť ako radler, s uvedením prívlastku alkoholický, nízkoalkoholický alebo nealkoholický podľa obsahu alkoholu podľa odsekov 1 až 3.“.
Aktuálny návrh na izotonický radler: „izotonickým radlerom je miešaný nápoj vyrobený z nealkoholického piva a ovocnej šťavy s osmolalitou medzi 200 – 300 mOsmol/kg,“. Navrhujeme odstrániť slová „a ovocnej šťavy“ a držať sa prvej definície.

	AZZZ SR
Asociácia zamestnávatelských zväzov a združení Slovenskej republiky
	Z
	§ 3 ods. 6
§3 ods. 6
V súlade s praxou požadujeme doplniť izotonické pivo medzi pivá, na ktorých sa nemusí uvádzať množstvo extraktu v pôvodnej mladine. 
Zdôvodnenie:
Už v súčasnom znení sa výnimka na uvádzanie množstvo extraktu v pôvodnej mladine vzťahuje na nealkoholické pivo, ľahké pivo, pivo so zníženým obsahom alkoholu, pšeničné pivo a kvasinkové pivo, preto navrhujeme doplniť aj izotonické pivo.

	AZZZ SR
Asociácia zamestnávatelských zväzov a združení Slovenskej republiky
	Z
	§ 3 ods. ods. 8 pís. e)
§3 ods. 8 pís. e)
Navrhujeme ponechať písmeno e) – „Pri výrobe piva sa e) nesmú pridávať látky, ktoré zvyšujú extrakt pôvodnej mladiny, okrem tmavých pív“...
Zdôvodnenie:
Súčasné obmedzenie chráni technologický štandard svetlého piva pričom nebráni používaniu povolených náhrad sladu. Slúži ako regulačná hranica voči riziku dlhodobého znižovania štandardu kategórie svetlého piva.

	AZZZ SR
Asociácia zamestnávatelských zväzov a združení Slovenskej republiky
	O
	§ 5 ods. 2
§ 5 ods. 2
Navrhujeme doplniť (2) Po ukončení čapovania piva „z obalu a pred pripojením ďalšieho obalu“ sa musí pivné potrubie prepláchnuť vodou určenou na ľudskú spotrebu tak, aby pivo nezostalo v pivnom potrubí
Zdôvodnenie:
Dlhodobým cieľom pivovarov je zvyšovanie kvality podávaným produktov v sektore pohostinstiev.

	MFSR
Ministerstvo financií Slovenskej republiky
	O
	Celému materiálu
Návrh je potrebné zosúladiť s prílohou č. 1 Legislatívnych pravidiel vlády SR (napríklad v čl. I bode 7 za slová „ods. 7“ vložiť slová „úvodnej vete“, slovo „predpisu“ nahradiť slovami „predpisu2)“ a slovo „predpisov“ nahradiť slovami „predpisov2)“, v bode 18 § 11 ods. 4 slová „je možné“ nahradiť slovom „možno“).

	MINCRS
Ministerstvo cestovného ruchu a športu Slovenskej republiky
	O
	K čl. I bodu 13
V bode 13 odporúčame gramaticky zladiť slová „vkladajú nový“, keďže po použití slova „vkladajú“ by malo nasledovať slovo „nové“ a po použití slova „vkladá“ by malo nasledovať slovo „nový“.

	MINCRS
Ministerstvo cestovného ruchu a športu Slovenskej republiky
	O
	K čl. I bodu 15
V bode 15 odporúčame zvážiť vyplniť medzeru v limitoch, keďže medzi písmenami a) a b) absentuje rozmedzie od 6 %  do 7 %.

	MINCRS
Ministerstvo cestovného ruchu a športu Slovenskej republiky
	O
	K čl. I bodu 19
V bode 19 odporúčame z dôvodu nadbytočnosti vypustiť slová „do vyčerpania zásob“ a slová „najneskôr však do“ odporúčame nahradiť slovami „do“. To, že umiestňovanie a označovanie je možné vykonať do vyčerpania zásob, vyplýva už len z toho, že prechodné ustanovenie sa vzťahuje na každé pivo vyrobené do 31.decembra 2026.

	MZSR
Ministerstvo zdravotníctva Slovenskej republiky
	O
	čl. I bod 6 § 3 odsek 6 písm. c)
Vo vlastnom  materiáli čl. I bode 6 § 3 odsek 6 písm. c) odporúčame slová „isoextraktamy, izopeletamy“ nahradiť slovami „isoextraktami, izopeletami“. 

Odôvodnenie: Gramaticko-technická pripomienka.

	PKS
Potravinárska komora Slovenska
	O
	Čl. I. § 2
ZÁSADNÁ PRIPOMIENKA 

Navrhujeme preformulovať definície v § 2 pís. c) nasledovne:
c) chmeľom sušené alebo nesušené samičie kvetenstvo, tiež nazývané chmeľové hlávky rastliny chmeľu otáčavého Humulus lupulus, vrátane všetkých foriem mechanickej úpravy ako sú chmeľové pelety a chmeľové prášky, ktoré obsahujú iba prirodzené časti chmeľu.
 
Odôvodnenie:
Návrh označovania chmeľu a jeho produktov, ktorý rozdeľuje mechanicky upravený chmeľ do paragrafov 2 a 3 zakladá právnu neistotu, je pre informovanie spotrebiteľov mätúci a zároveň sa odkláňa od definícií označovania chmeľu na pivách, keďže na základe jazykového výkladu je možné usudzovať, že vytvára štyri kategórie označovania zloženia namiesto troch, ktorý je štandardom v regióne. Z dôvodu právnej istoty a harmonizácie označovania s krajinami so silnou pivovarníckou tradíciou preto navrhujeme preformulovať definície v § 2 pís. c).

	PKS
Potravinárska komora Slovenska
	O
	Čl. I. § 12b
ZÁSADNÁ PRIPOMIENKA

Navrhujeme upraviť formuláciu prechodného obdobia nasledovne: „§ 12b Prechodné ustanovenie k úpravám účinným od 1. januára 2027. Nápoje označené do 31. decembra 2026 podľa doterajšieho predpisu možno umiestňovať na trh do vyčerpania zásob, vrátane zásob obalového materiálu, najneskôr však do dátumu spotreby alebo do dátumu minimálnej trvanlivosti uvedeného na obale nápoja.“
 
Odôvodnenie:
Navrhované definovanie prechodného obdobia je vzhľadom na objektívny časový rámec legislatívneho procesu a potrebnú nadväzujúcu technickú realizáciu v praxi nevykonateľné bez významne negatívneho vplyvu na podnikateľské prostredie - vzhľadom na vnútrokomunitárne pripomienkové konanie EÚ výrobcovia nebudú poznať platné a právne záväzné znenie vyhlášky skôr ako koncom roka 2026, čo znamená, že nebude zaručená potrebná legisvakancia aj vzhľadom na nemožnosť zadať do výroby nové označovanie výrobkov. Extrémne obmedzené prechodné obdobie by spôsobilo vznik významných a neprimeraných nákladov pre výrobcov a zároveň nezmyselný vznik odpadov z obalového i obsahového materiálu v neprospech životného prostredia (tzv. write-offs). Taktiež upozorňujeme na skutočnosť, že od 12. augusta 2026 sú výrobcovia obalov povinní dodržiavať komplexné požiadavky nariadenia PPWR, pričom tento regulačný rámec je stále neúplný a chýbajú kľúčové sekundárne právne predpisy, ktoré povedú k ďalším významným zmenám primárnych a sekundárnych obalov v rokoch 2028 a 2029. Táto skutočnosť, v spojení s extrémne krátkym prechodným obdobím, má skutočný potenciál vytvárať výlučne pre slovenský trh ďalšie zbytočné a neprimerané náklady a prináša výrobcom, najmä malým, neodôvodnené zníženie konkurencieschopnosti a právnu neistotu, aj voči orgánom úradnej kontroly. Preto navrhujeme upraviť formuláciu prechodného obdobia.

	PPPS
Platforma potravinovej pomoci Slovensko
	O
	Čl. 1 § §12b
Za bod č. 19 (ust. § 12b) navrhujeme vložiť nový bod č. 20 s ust. §12c v tomto znení: 
„§ 12c
Nápoje s obsahom alkoholu najviac 0,5 % obj., ktoré nespĺňajú požiadavky ustanovené touto vyhláškou, môže prevádzkovateľ potravinárskeho podniku bezodplatne previesť charitatívnej organizácii, ak sú bezpečné a spĺňajú požiadavky podľa osobitných predpisov x). To platí aj pre nápoje s obsahom alkoholu najviac 0,5 % obj., ktorým uplynul dátum minimálnej trvanlivosti. 

Poznámka pod čiarou k odkazu x) znie:
Napríklad nariadenie (ES) č. 178/2002 v platnom znení, nariadenie (ES) č. 852/2004 v platnom znení, nariadenie (EÚ) č. 1308/2013 v platnom znení, nariadenie (EÚ) 2017/625 v platnom znení.“

Odôvodnenie:
Cieľom navrhovanej úpravy je dosiahnuť čo najlepšie využitie tých potravín, ktoré výrobcovi zostali na sklade z dôvodu nesprávneho označenia alebo nesplnenia nových kvalitatívnych požiadaviek podľa právnej úpravy, hoci sú naďalej bezpečné na ľudskú spotrebu. Zohľadnenie našej pripomienky by predstavovalo významnú pomoc pre charitatívne organizácie, ktorých cieľom je presmerovať bezpečné potraviny k osobám v núdzi. Takáto redistribúcia zároveň predstavuje uplatnenie hierarchie odpadového hospodárstva, keďže umožňuje predchádzať vzniku potravinového odpadu a využiť potraviny na ich pôvodný účel – ľudskú spotrebu. V rámci tejto právnej normy by sa možnosť darovania, resp. redistribúcie týkala nealkoholických nápojov.

	RÚZSR
Republiková únia zamestnávateľov
	Z
	čl. I, novelizačný bod 6
Z dôvodu nedostatku právnej istoty vyplývajúcej z nejasného jazykového výkladu súčasného návrhu definície a označovania chmeľu žiadame o prepracovanie návrhu – všetok mechanicky spracovaný chmeľ by mal byť uvedený v definícií v §2 pís. c).

Definíciu v § 2 pís. c) navrhujeme preformulovať nasledovne:
c) chmeľom hlávky chmeľu obyčajného (Humulus lupulus L.), sušené, nesušené, mechanicky spracované, vrátane lisovaných chmeľových peliet, chmeľového prášku, granúl a pod., ktoré obsahujú iba prírodné časti chmeľu,

Odôvodnenie:
Návrh označovania chmeľu a jeho produktov, ktorý rozdeľuje mechanicky spracovaný chmeľ do paragrafov 2 a 3 zakladá právnu neistotu a je pre informovanie spotrebiteľov mätúci, keďže na základe jazykového výkladu je možné usudzovať, že vytvára dve kategórie označovania zloženia pre mechanicky spracovaný chmeľ. Z dôvodu právnej istoty a harmonizácie označovania s krajinami so silnou pivovarníckou tradíciou je potrebné návrh jednoznačne vyjasniť, a preto navrhujeme úpravu tak, ako je uvedené vyššie.

	RÚZSR
Republiková únia zamestnávateľov
	Z
	čl. I, novelizačný bod 18
Žiadame upraviť definíciu radlera tak, aby jednoznačnejšie zvýraznila jeho charakter miešaného pivného nápoja.

Odôvodnenie:
Navrhovaná definícia by mala jednoznačnejšie ukotviť pojem radler v súlade s tradičným chápaním radlera ako pivného nápoja a to tak, že toto označenie bude možné použiť len pre nápoje obsahujúce alkohol z piva, aby nemohlo dochádzať k zámene s inými kategóriami alkoholických nápojov. V záujme právnej istoty, ochrany spotrebiteľa a zachovania jednoznačného charakteru kategórie navrhujeme explicitne ustanoviť, že radler je nápoj, ktorého obsah alkoholu pochádza výlučne z piva. Za porušenie tejto požiadavky by sa pritom nemal považovať alkohol prítomný v zanedbateľnom množstve ako technologický nosič alebo súčasť prírodných aróm, ovocných koncentrátov, rastlinných extraktov alebo obdobných zložiek.

	RÚZSR
Republiková únia zamestnávateľov
	Z
	čl. I, novelizačný bod 19
Žiadame upraviť novelizačný bod týkajúci sa prechodného obdobia nasledovne: „§ 12b Prechodné ustanovenie k úpravám účinným od 1. januára 2027. Pivo vyrobené do 31. decembra 2027 podľa doterajšieho predpisu možno umiestňovať na trh do vyčerpania zásob piva a obalového materiálu, najneskôr však do dátumu spotreby alebo do dátumu minimálnej trvanlivosti uvedeného na obale nápoja.“

Navrhované riešenie predvída dostatočný časový priestor na potrebnú prípravu podnikateľských subjektov, a zároveň rešpektuje princípy právnej istoty, predvídateľnosti regulácie, hospodárnosti a environmentálnej udržateľnosti. Samotné umožnenie dopredaja zásob nemá žiadny vplyv na ochranu spotrebiteľa, keďže ide o výrobky vyrobené a označené v súlade s právnymi predpismi účinnými v čase ich uvedenia na trh.

Odôvodnenie:
Upozorňujeme na to, že v zmysle súčasného návrhu podnikateľské subjekty nebudú mať k dispozícií konečné znenie právneho predpisu s dostatočným časovým predstihom pred navrhovanou účinnosťou novely, a teda nemožno od nich spravodlivo požadovať okamžitú technickú realizáciu nových pravidiel. Prechodné obdobie musí umožniť dostatočný čas na dopredaj výrobkov a využitie existujúcich zásob obalov a obalového materiálu, a to až do ich vyčerpania, keďže máme za to, že navrhované krátke obdobie povedie k povinnej likvidácií bezpečných výrobkov s odhadovaným dopadom rádovo v nižších státisícoch eur pre celý pivovarnícky sektor na Slovensku a neodôvodnenému zníženiu jeho konkurencieschopnosti.

Je nevyhnutné zohľadniť špecifické výrobné a logistické procesy v pivovarníctve. Plánovanie výroby a stáčania sa realizuje na dlhé obdobie dopredu, rovnako aj obaly a obalový materiál sa objednávajú mesiace dopredu a sú veľmi závislé od dodávateľských kapacít. Zákaz použitia už vyrobených obalov podľa v tom čase platného právneho znenia povedie k významným prevádzkovým komplikáciám a zásahom do výroby a takisto k likvidácií obalového materiálu, čo je v rozpore so zásadami predvídateľnosti práva, hospodárnosti a environmentálnej udržateľnosti. 

Taktiež upozorňujeme na skutočnosť, že od 12. augusta 2026 sú výrobcovia obalov povinní dodržiavať komplexné požiadavky nariadenia PPWR, pričom tento regulačný rámec je stále neúplný a chýbajú kľúčové sekundárne právne predpisy, ktoré povedú k ďalším významným zmenám primárnych a sekundárnych obalov v rokoch 2028 a 2029. Takto formulované prechodné obdobie vyhlášky spôsobí, že výrobcovia budú musieť meniť obaly opakovane v krátkom časovom horizonte, čo povedie k neprimeraným nákladom bez reálneho prínosu pre spotrebiteľa.

	RÚZSR
Republiková únia zamestnávateľov
	Z
	Čl. I. vloženie nového novelizačného bodu
Nad rámec návrhu vyhlášky žiadame upraviť §5 ods. 2 tak, aby nová právna úprava zohľadňovala moderné technologické a sanitačné postupy používané pri čapovaní piva v okolitých štátoch, pričom nemá vplyv na povinnosti prevádzkovateľov vyplývajúce z právnych predpisov na ochranu a podporu verejného zdravia ani na povinnosť vykonávať pravidelnú sanitáciu pivných ciest.

(2) Po ukončení čapovania piva z obalu a pred pripojením ďalšieho obalu sa musí pivné potrubie prepláchnuť vodou určenou na ľudskú spotrebu tak, aby pivo nezostalo v pivnom potrubí. Ak sa pivo čapuje z obalu pomocou pretlaku vzduchu, ktorý prichádza do priameho kontaktu s pivom, nie je možné čapovať nasledujúci deň zostatok piva z nevyčapovaného obalu. 

Odôvodnenie:
Cieľom návrhu je spresnenie okamihu vykonania preplachu pivného potrubia tak, aby bol naviazaný na ukončenie čapovania z konkrétneho obalu a jeho následnú výmenu. Navrhované riešenie zabezpečuje povinnosť odstránenia zvyškov piva z pivného potrubia pred pripojením ďalšieho obalu. Zároveň reflektuje moderné technologické postupy používané v gastronomickej praxi v okolitých štátoch. V Českej republike sa sanitácia a preplach pivných ciest štandardne viažu na výmenu obalu a pravidelné sanitačné cykly.

	SZVPS
Slovenské združenie výrobcov piva a sladu
	O
	§ 2 a 3 ods. ods. 6
Zásadná pripomienka
§ 2 / § 3 ods. 6
Z dôvodu právnej istoty a harmonizácie označovania s krajinami so silnou pivovarníckou tradíciou preto navrhujeme preformulovať definície v § 2 pís. c) nasledovne:
c) chmeľom hlávky chmeľu obyčajného (Humulus lupulus L.), sušené, nesušené, mechanicky spracované, vrátane lisovaných chmeľových peliet, chmeľového prášku, granúl a pod., ktoré obsahujú iba prírodné časti chmeľu,

Zdôvodnenie:
Návrh označovania chmeľu a jeho produktov, ktorý rozdeľuje mechanicky spracovaný chmeľ do paragrafov 2 a 3 zakladá právnu neistotu a je pre informovanie spotrebiteľov mätúci, keďže na základe jazykového výkladu je možné usudzovať, že vytvára dve kategórie označovania zloženia pre mechanicky spracovaný chmeľ. Z dôvodu právnej istoty a harmonizácie označovania s krajinami so silnou pivovarníckou tradíciou je potrebné návrh jednoznačne vyjasniť, a preto navrhujeme úpravu tak, ako je uvedené vyššie.

	SZVPS
Slovenské združenie výrobcov piva a sladu
	O
	§ § 12a
Zásadná pripomienka
§ 12a Prechodné obdobie
Požadujeme upraviť formuláciu prechodného obdobia nasledovne: 
„§ 12b Prechodné ustanovenie k úpravám účinným od 1. januára 2027. Pivo vyrobené do 31. decembra 2027 podľa doterajšieho predpisu možno umiestňovať na trh do vyčerpania zásob piva a obalového materiálu, najneskôr však do dátumu spotreby alebo do dátumu minimálnej trvanlivosti uvedeného na obale nápoja.“

Zdôvodnenie:
Navrhované riešenie predvída dostatočný časový priestor na potrebnú prípravu podnikateľských subjektov, a zároveň rešpektuje princípy právnej istoty, predvídateľnosti regulácie, hospodárnosti a environmentálnej udržateľnosti. Samotné umožnenie dopredaja zásob nemá žiadny vplyv na ochranu spotrebiteľa, keďže ide o výrobky vyrobené a označené v súlade s právnymi predpismi účinnými v čase ich uvedenia na trh.
Upozorňujeme na to, že v zmysle súčasného návrhu podnikateľské subjekty nebudú mať k dispozícií konečné znenie právneho predpisu s dostatočným časovým predstihom pred navrhovanou účinnosťou novely, a teda nemožno od nich spravodlivo požadovať okamžitú technickú realizáciu nových pravidiel. Prechodné obdobie musí umožniť dostatočný čas na dopredaj výrobkov a využitie existujúcich zásob obalov a obalového materiálu, a to až do ich vyčerpania, keďže máme za to, že navrhované krátke obdobie povedie k povinnej likvidácií bezpečných výrobkov s odhadovaným dopadom rádovo v nižších státisícoch eur pre celý pivovarnícky sektor na Slovensku a neodôvodnenému zníženiu jeho konkurencieschopnosti.
Je nevyhnutné zohľadniť špecifické výrobné a logistické procesy v pivovarníctve. Plánovanie výroby a stáčania sa realizuje na dlhé obdobie dopredu, rovnako aj obaly a obalový materiál sa objednávajú mesiace dopredu a sú veľmi závislé od dodávateľských kapacít. Zákaz použitia už vyrobených obalov podľa v tom čase platného právneho znenia povedie k významným prevádzkovým komplikáciám a zásahom do výroby a takisto k likvidácií obalového materiálu, čo je v rozpore so zásadami predvídateľnosti práva, hospodárnosti a environmentálnej udržateľnosti. 
Taktiež upozorňujeme na skutočnosť, že od 12. augusta 2026 sú výrobcovia obalov povinní dodržiavať komplexné požiadavky nariadenia PPWR, pričom tento regulačný rámec je stále neúplný a chýbajú kľúčové sekundárne právne predpisy, ktoré povedú k ďalším významným zmenám primárnych a sekundárnych obalov v rokoch 2028 a 2029. Takto formulované prechodné obdobie vyhlášky spôsobí, že výrobcovia budú musieť meniť obaly opakovane v krátkom časovom horizonte, čo povedie k neprimeraným nákladom bez reálneho prínosu pre spotrebiteľa.

	SZVPS
Slovenské združenie výrobcov piva a sladu
	O
	§ § 11
Zásadná pripomienka
§ 11 
Žiadame upraviť definíciu radlera tak, aby jednoznačnejšie zvýraznila jeho charakter miešaného pivného nápoja.

Zdôvodnenie:
Navrhovaná definícia by mala jednoznačnejšie ukotviť pojem radler v súlade s tradičným chápaním radlera ako pivného nápoja a to tak, že toto označenie bude možné použiť len pre nápoje obsahujúce alkohol z piva, aby nemohlo dochádzať k zámene s inými kategóriami alkoholických nápojov. V záujme právnej istoty, ochrany spotrebiteľa a zachovania jednoznačného charakteru kategórie navrhujeme explicitne ustanoviť, že radler je nápoj, ktorého obsah alkoholu pochádza výlučne z piva. Za porušenie tejto požiadavky by sa pritom nemal považovať alkohol prítomný v zanedbateľnom množstve ako technologický nosič alebo súčasť prírodných aróm, ovocných koncentrátov, rastlinných extraktov alebo obdobných zložiek.

	SZVPS
Slovenské združenie výrobcov piva a sladu
	O
	§ § 4 ods. 2 b) – body 7) a 8)
Zásadná pripomienka
Požadujeme zjednotiť znenie definícií radlera a izotonického radlera
Zdôvodnenie:
Aktuálny návrh na radler: „Miešaný nápoj vyrobený z piva alebo nealkoholického piva je možné označiť ako radler, s uvedením prívlastku alkoholický, nízkoalkoholický alebo nealkoholický podľa obsahu alkoholu podľa odsekov 1 až 3.“.
Aktuálny návrh na izotonický radler: „izotonickým radlerom je miešaný nápoj vyrobený z nealkoholického piva a ovocnej šťavy s osmolalitou medzi 200 – 300 mOsmol/kg,“. Navrhujeme odstrániť slová „a ovocnej šťavy“ a držať sa navrhnutej definície §11 ods. 4.

	SZVPS
Slovenské združenie výrobcov piva a sladu
	O
	§ §4 ods. ods. 6
Zásadná pripomienka
§4 ods. 6
V súlade s praxou požadujeme doplniť izotonické pivo medzi pivá, na ktorých sa nemusí uvádzať množstvo extraktu v pôvodnej mladine. 
Zdôvodnenie:
Už v súčasnom znení sa výnimka na uvádzanie množstvo extraktu v pôvodnej mladine vzťahuje na nealkoholické pivo, ľahké pivo, pivo so zníženým obsahom alkoholu, pšeničné pivo a kvasinkové pivo, preto navrhujeme doplniť aj izotonické pivo.

	SZVPS
Slovenské združenie výrobcov piva a sladu
	O
	§ §3 ods. ods. 8 pís. e)
Zásadná pripomienka
§3 ods. 8 pís. e)
Navrhujeme ponechať písmeno e) – „Pri výrobe piva sa e) nesmú pridávať látky, ktoré zvyšujú extrakt pôvodnej mladiny, okrem tmavých pív“...
Zdôvodnenie:
Súčasné obmedzenie chráni technologický štandard svetlého piva pričom nebráni používaniu povolených náhrad sladu. Slúži ako regulačná hranica voči riziku dlhodobého znižovania štandardu kategórie svetlého piva.

	SZVPS
Slovenské združenie výrobcov piva a sladu
	O
	§ § 5 ods. ods. 2
Obyčajná pripomienka
§ 5 ods. 2
Navrhujeme doplniť: (2) Po ukončení čapovania piva „z obalu a pred pripojením ďalšieho obalu“ sa musí pivné potrubie prepláchnuť vodou určenou na ľudskú spotrebu tak, aby pivo nezostalo v pivnom potrubí
Zdôvodnenie:
Dlhodobým cieľom pivovarov je zvyšovanie kvality podávaným produktov v sektore pohostinstiev.

	SZZV
Slovenské združenie pre značkové výrobky
	O
	Čl. I § 2 Zásadná pripomienka k čl. I, novelizačný bod 6
Z dôvodu nedostatku právnej istoty vyplývajúcej z nejasného jazykového výkladu súčasného návrhu definície a označovania chmeľu žiadame o prepracovanie návrhu – všetok mechanicky spracovaný chmeľ by mal byť uvedený v definícií v §2 pís. c).
 
Definíciu v § 2 pís. c) navrhujeme preformulovať nasledovne:
c) chmeľom hlávky chmeľu obyčajného (Humulus lupulus L.), sušené, nesušené, mechanicky spracované, vrátane lisovaných chmeľových peliet, chmeľového prášku, granúl a pod., ktoré obsahujú iba prírodné časti chmeľu,
 
Odôvodnenie:
Návrh označovania chmeľu a jeho produktov, ktorý rozdeľuje mechanicky spracovaný chmeľ do paragrafov 2 a 3 zakladá právnu neistotu a je pre informovanie spotrebiteľov mätúci, keďže na základe jazykového výkladu je možné usudzovať, že vytvára dve kategórie označovania zloženia pre mechanicky spracovaný chmeľ. Z dôvodu právnej istoty a harmonizácie označovania s krajinami so silnou pivovarníckou tradíciou je potrebné návrh jednoznačne vyjasniť, a preto navrhujeme úpravu tak, ako je uvedené vyššie.

	SZZV
Slovenské združenie pre značkové výrobky
	O
	Čl. I novelizačný bod 18
Žiadame upraviť definíciu radlera tak, aby jednoznačnejšie zvýraznila jeho charakter miešaného pivného nápoja.
 
Odôvodnenie:
Navrhovaná definícia by mala jednoznačnejšie ukotviť pojem radler v súlade s tradičným chápaním radlera ako pivného nápoja a to tak, že toto označenie bude možné použiť len pre nápoje obsahujúce alkohol z piva, aby nemohlo dochádzať k zámene s inými kategóriami alkoholických nápojov. V záujme právnej istoty, ochrany spotrebiteľa a zachovania jednoznačného charakteru kategórie navrhujeme explicitne ustanoviť, že radler je nápoj, ktorého obsah alkoholu pochádza výlučne z piva. Za porušenie tejto požiadavky by sa pritom nemal považovať alkohol prítomný v zanedbateľnom množstve ako technologický nosič alebo súčasť prírodných aróm, ovocných koncentrátov, rastlinných extraktov alebo obdobných zložiek.

	SZZV
Slovenské združenie pre značkové výrobky
	O
	Čl. I § 12 novelizačný bod 19
Žiadame upraviť novelizačný bod týkajúci sa prechodného obdobia nasledovne: „§ 12b Prechodné ustanovenie k úpravám účinným od 1. januára 2027. Pivo vyrobené do 31. decembra 2027 podľa doterajšieho predpisu možno umiestňovať na trh do vyčerpania zásob piva a obalového materiálu, najneskôr však do dátumu spotreby alebo do dátumu minimálnej trvanlivosti uvedeného na obale nápoja.“
 
Navrhované riešenie predvída dostatočný časový priestor na potrebnú prípravu podnikateľských subjektov, a zároveň rešpektuje princípy právnej istoty, predvídateľnosti regulácie, hospodárnosti a environmentálnej udržateľnosti. Samotné umožnenie dopredaja zásob nemá žiadny vplyv na ochranu spotrebiteľa, keďže ide o výrobky vyrobené a označené v súlade s právnymi predpismi účinnými v čase ich uvedenia na trh.
 
Odôvodnenie:
Upozorňujeme na to, že v zmysle súčasného návrhu podnikateľské subjekty nebudú mať k dispozícií konečné znenie právneho predpisu s dostatočným časovým predstihom pred navrhovanou účinnosťou novely, a teda nemožno od nich spravodlivo požadovať okamžitú technickú realizáciu nových pravidiel. Prechodné obdobie musí umožniť dostatočný čas na dopredaj výrobkov a využitie existujúcich zásob obalov a obalového materiálu, a to až do ich vyčerpania, keďže máme za to, že navrhované krátke obdobie povedie k povinnej likvidácií bezpečných výrobkov s odhadovaným dopadom rádovo v nižších státisícoch eur pre celý pivovarnícky sektor na Slovensku a neodôvodnenému zníženiu jeho konkurencieschopnosti.
 
Je nevyhnutné zohľadniť špecifické výrobné a logistické procesy v pivovarníctve. Plánovanie výroby a stáčania sa realizuje na dlhé obdobie dopredu, rovnako aj obaly a obalový materiál sa objednávajú mesiace dopredu a sú veľmi závislé od dodávateľských kapacít. Zákaz použitia už vyrobených obalov podľa v tom čase platného právneho znenia povedie k významným prevádzkovým komplikáciám a zásahom do výroby a takisto k likvidácií obalového materiálu, čo je v rozpore so zásadami predvídateľnosti práva, hospodárnosti a environmentálnej udržateľnosti.
 
Taktiež upozorňujeme na skutočnosť, že od 12. augusta 2026 sú výrobcovia obalov povinní dodržiavať komplexné požiadavky nariadenia PPWR, pričom tento regulačný rámec je stále neúplný a chýbajú kľúčové sekundárne právne predpisy, ktoré povedú k ďalším významným zmenám primárnych a sekundárnych obalov v rokoch 2028 a 2029. Takto formulované prechodné obdobie vyhlášky spôsobí, že výrobcovia budú musieť meniť obaly opakovane v krátkom časovom horizonte, čo povedie k neprimeraným nákladom bez reálneho prínosu pre spotrebiteľa.

	SZZV
Slovenské združenie pre značkové výrobky
	O
	Čl. I § 5 ods. 2 vloženie nového novelizačného bodu
Nad rámec návrhu vyhlášky žiadame upraviť §5 ods. 2 tak, aby nová právna úprava zohľadňovala moderné technologické a sanitačné postupy používané pri čapovaní piva v okolitých štátoch, pričom nemá vplyv na povinnosti prevádzkovateľov vyplývajúce z právnych predpisov na ochranu a podporu verejného zdravia ani na povinnosť vykonávať pravidelnú sanitáciu pivných ciest.
 
(2) Po ukončení čapovania piva z obalu a pred pripojením ďalšieho obalu sa musí pivné potrubie prepláchnuť vodou určenou na ľudskú spotrebu tak, aby pivo nezostalo v pivnom potrubí. Ak sa pivo čapuje z obalu pomocou pretlaku vzduchu, ktorý prichádza do priameho kontaktu s pivom, nie je možné čapovať nasledujúci deň zostatok piva z nevyčapovaného obalu.
 
Odôvodnenie:
Cieľom návrhu je spresnenie okamihu vykonania preplachu pivného potrubia tak, aby bol naviazaný na ukončenie čapovania z konkrétneho obalu a jeho následnú výmenu. Navrhované riešenie zabezpečuje povinnosť odstránenia zvyškov piva z pivného potrubia pred pripojením ďalšieho obalu. Zároveň reflektuje moderné technologické postupy používané v gastronomickej praxi v okolitých štátoch. V Českej republike sa sanitácia a preplach pivných ciest štandardne viažu na výmenu obalu a pravidelné sanitačné cykly.

	ÚNMSSR
Úrad pre normalizáciu,  metrológiu a skúšobníctvo Slovenskej republiky
	Z
	K vlastnému materiálu
V čl. I bode 13 vlastného materiálu žiadame upraviť meraciu jednotku tak, aby bola v súlade s Medzinárodnou sústavou jednotiek SI, resp. sústavou meracích jednotiek v zmysle vyhlášky Úradu pre normalizáciu, metrológiu a skúšobníctvo Slovenskej republiky č. 173/2018 Z. z. o zákonných meracích jednotkách v znení vyhlášky č. 432/2019 Z. z. (ďalej len "vyhláška č. 173/2018 Z. z."). Z tohto dôvodu žiadame úpravu a nahradenie meracej jednotky „mOsmol/kg“ meracou jednotkou „mol/kg“, resp. „mmol/kg“. Odôvodnenie: Meracia jednotka „mOsmol“ nie je v súlade s Medzinárodnou sústavou jednotiek SI, resp. sústavou meracích jednotiek v zmysle vyhlášky č. 173/2018 Z. z., ktorá transponuje smernicu Rady 80/181/EHS zjednocujúcu používanie meracích jednotiek v krajinách Európskej únie do slovenskej legislatívy. Z uvedeného dôvodu žiadame zosúladenie s Medzinárodnou sústavou jednotiek SI, európskou smernicou, ako aj s národnou legislatívou.

	ÚNMSSR
Úrad pre normalizáciu,  metrológiu a skúšobníctvo Slovenskej republiky
	O
	Nad rámec vlastného materiálu
Vo vyhláške Ministerstva pôdohospodárstva a rozvoja vidieka Slovenskej republiky č. 30/2014 Z. z. o požiadavkách na nápoje v znení vyhlášky č. 158/2016 Z. z. odporúčame v poznámke pod čiarou k odkazu 1 za názov slovenskej technickej normy doplniť triediaci znak v zátvorke „(56 6610)“. Odôvodnenie: Dosiahnutie súladu s Legislatívnymi pravidlami vlády Slovenskej republiky pri uvádzaní odkazov na technické normy.

	ÚNMSSR
Úrad pre normalizáciu,  metrológiu a skúšobníctvo Slovenskej republiky
	O
	K vlastnému materiálu
Do návrhu vyhlášky Ministerstva pôdohospodárstva a rozvoja vidieka Slovenskej republiky, ktorou sa mení a dopĺňa vyhláška Ministerstva pôdohospodárstva a rozvoja vidieka Slovenskej republiky č. 30/2014 Z. z. o požiadavkách na nápoje v znení vyhlášky č. 158/2016 Z. z. (ďalej len "návrh vyhlášky") žiadame doplniť v súlade s § 4 ods. 1 písm. b) zákona č. 55/2018 Z. z. o poskytovaní informácií o technickom predpise a o prekážkach voľného pohybu tovaru (ďalej len „zákon č. 55/2018 Z. z.“) v znení zákona č. 260/2020 Z. z. a čl. 5 ods. 3 Legislatívnych pravidiel vlády Slovenskej republiky (ďalej len "legislatívne pravidlá") odkaz na smernicu Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (ďalej len "smernica (EÚ) 2015/1535"). Odôvodnenie: Zo všeobecnej časti dôvodovej správy vyplýva, že návrh vyhlášky má byť predmetom vnútrokomunitárneho pripomienkového konania. Predmetom vnútrokomunitárneho pripomienkového konania je technický prepis, ktorým je podľa § 2 písm. i) zákona č. 55/2018 Z. z všeobecne záväzný právny predpis alebo iný dokument vrátane návrhu technického predpisu v každom štádiu jeho prípravy pred jeho prijatím, ktorý obsahuje (i) technickú požiadavku na výrobok alebo inú požiadavku, ktorej dodržiavanie je povinné pri sprístupňovaní výrobku na trhu alebo pri používaní výrobku, alebo ktorý zakazuje alebo obmedzuje výrobu, dovoz, predaj alebo používanie výrobku, alebo (ii) pravidlo o službe informačnej spoločnosti, ktorého dodržiavanie je povinné v prípade predaja alebo poskytovania služby informačnej spoločnosti, zriadenia poskytovateľa služby informačnej spoločnosti alebo používania služby informačnej spoločnosti. Podľa § 4 ods. 1 písm. a) zákona č. 55/2018 Z. z. zodpovedný orgán uvádza v technickom predpise odkaz na smernicu (EÚ) 2015/1535, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti, pričom presné znenie odkazu je upravené v čl. 5 legislatívnych pravidiel. Uvedený odkaz však v návrhu vyhlášky chýba.

	GPSR
Generálna prokuratúra Slovenskej republiky
	
	Odoslané bez pripomienok

	MDSR
Ministerstvo dopravy Slovenskej republiky
	
	Odoslané bez pripomienok

	MHSR
Ministerstvo hospodárstva Slovenskej republiky
	
	Odoslané bez pripomienok

	MIRRI SR
Ministerstvo investícií, regionálneho rozvoja a informatizácie Slovenskej republiky
	
	Odoslané bez pripomienok

	MKSR
Ministerstvo kultúry Slovenskej republiky
	
	Odoslané bez pripomienok

	MOSR
Ministerstvo obrany Slovenskej republiky
	
	Odoslané bez pripomienok

	MPSVRSR
Ministerstvo práce, sociálnych vecí a rodiny Slovenskej republiky
	
	Odoslané bez pripomienok

	MSSR
Ministerstvo spravodlivosti Slovenskej republiky
	
	Odoslané bez pripomienok

	MZVEZ SR
Ministerstvo zahraničných vecí a európskych záležitostí Slovenskej republiky
	
	Odoslané bez pripomienok

	MŠVVaMSR
Ministerstvo školstva,výskumu,vývoja a mládeže Slovenskej republiky
	
	Odoslané bez pripomienok

	MŽPSR
Ministerstvo životného prostredia Slovenskej republiky
	
	Odoslané bez pripomienok

	NBS
Národná banka Slovenska
	
	Odoslané bez pripomienok

	NBÚ
Národný bezpečnostný úrad
	
	Odoslané bez pripomienok

	PMÚSR
Protimonopolný úrad Slovenskej republiky
	
	Odoslané bez pripomienok

	ÚGKKSR
Úrad geodézie, kartografie a katastra Slovenskej republiky
	
	Odoslané bez pripomienok

	ÚJDSR
Úrad jadrového dozoru Slovenskej republiky
	
	Odoslané bez pripomienok

	ÚPVSR
Úrad priemyselného vlastníctva Slovenskej republiky
	
	Odoslané bez pripomienok

	ÚVO
Úrad pre verejné obstarávanie
	
	Odoslané bez pripomienok

	ŠÚSR
Štatistický úrad Slovenskej republiky
	
	Odoslané bez pripomienok

